KESTขอพักการซื้อขายหุ้นเช้าวันนี้
บริษัทหลักทรัพย์ กิมเอ็ง ขอพักการซื้อขายหุ้นชั่วคราวเช้าวันนี้
6 ม.ค. 2554

บริษัทหลักทรัพย์ กิมเอ็ง ขอพักการซื้อขายหุ้นชั่วคราวเช้าวันนี้ 
บริษัทหลักทรัพย์ กิมเอ็ง (ประเทศไทย) หรือ KEST ขอให้ตลาดหลักทรัพย์แห่งประเทศไทยระงับการซื้อขายหุ้นเป็นการชั่วคราวเช้าวันนี้ (6ม.ค.)เนื่องจากผู้ถือหุ้นใหญ่จะเปลี่ยนแปลงผู้ถือหุ้น
ทั้งนี้ บริษัทได้รับแจ้งจาก KIM ENG HOLDINGS LIMITED (KEH) ซึ่งถือหุ้นใหญ่ใน บริษัทฯ จำนวน 55.34% ของทุนจดทะเบียนชำระแล้วว่ากลุ่มผู้ถือหุ้นอยู่ในระหว่างการดำเนินการขายหุ้นที่ถืออยู่ใน KEHซึ่งอาจมีผลกระทบต่อการเปลี่ยนแปลงโครงสร้างการถือหุ้นของ KEH และราคาหุ้นของบริษัทฯซึ่งอาจส่งผลกระทบต่อการตัดสินใจในการลงทุนของผู้ลงทุน
ดังนั้น บริษัทฯ จึงขอระงับการซื้อขายหุ้นของบริษัทฯ ชั่วคราวจนกว่าจะได้ข้อสรุปที่ชัดเจนจาก KEHโดยบริษัทฯ จะประสานงานกับ KEH เพื่อติดตามข้อมูลเพิ่มเติมและจะดำเนินการแจ้งให้ตลาดหลักทรัพย์แห่งประเทศไทยและผู้ลงทุนให้ทราบถึงความคืบหน้าต่อไป